Διερεύνηση της μυοσκελετικής επιβάρυνσης σε φυσιοθεραπευτές του Νομού Κορινθίας, Αργολίδος &amp; Αρκαδίας
Creators: name: Χατζηαθανασίου, Σοφία
Publisher: name: Πανεπιστήμιο Πελοποννήσου
Year: 2022
Subjects: subject: Φυσικοθεραπευτές -- Ελλάδα -- Περιπτωσιολογικές μελέτες
subject: Επαγγελματικές ασθένειες -- Ελλάδα -- Περιπτωσιολογικές μελέτες
subject: Εργασία και εργαζόμενοι -- Ελλάδα -- Μέτρα ασφαλείας -- Περιπτωσιολογικές μελέτες
subject: Μυοσκελετικό σύστημα -- Τραύματα και κακώσεις -- Περιπτωσιολογικές μελέτες
subject: Μυοσκελετικές διαταραχές
subject: Γενική κατάσταση υγείας
subject: Φυσιοθεραπευτές
subject: Επαγγελματίες υγείας
subject: Musculoskeletal disorders
subject: General health condition of physiotherapists
subject: Health professionals

description: Αριθμός Εισαγωγής: 013436 cd
description: Εισαγωγή: Οι μυοσκελετικές διαταραχές αποτελούν τις πιο κοινές διαταραχές που σχετίζονται με την εργασία και προκαλούν τεράστιο ατομικό και κοινωνικό κόστος. Οι επαγγελματίες υγείας, εκτίθενται σε υψηλότερο κίνδυνο ανάπτυξης μυοσκελετικών διαταραχών και αντιμετωπίζουν περισσότερα προβλήματα υγείας που σχετίζονται με την εργασία από οποιαδήποτε άλλη επαγγελματική ομάδα. Η υψηλότερη έκθεση των φυσιοθεραπευτών σε μυοσκελετικές διαταραχές σχετίζεται με επαναλαμβανόμενες εργασίες, άβολη στάση σώματος, μεγάλα φορτία και ψυχοκοινωνικούς κινδύνους όπως η πίεση χρόνου ή ο χαμηλός έλεγχος της εργασίας. Σκοπός και στόχοι: Βασικός σκοπός της παρούσας έρευνας είναι η διερεύνηση της εμφάνισης μυοσκελετικών διαταραχών στους φυσιοθεραπευτές των νομών Κορινθίας, Αργολίδας και Αρκαδίας. Επιπλέον στόχοι, είναι η καταγραφή της συχνότητας και ο εντοπισμός των επικρατέστερων μυοσκελετικών διαταραχών που παρατηρούνται, η ανίχνευση των παραγόντων κινδύνου κατά την εργασία, η αξιολόγηση του επιπέδου ασφάλειας και η επίδραση των μυοσκελετικών διαταραχών στην κατάσταση της υγείας τους. Υλικό και μέθοδος: Η παρούσα εργασία, αποτελεί μια περιγραφική μη πειραματική έρευνα η οποία διεξήχθη με την χρήση δομημένου ερωτηματολογίου, με την μέθοδο του δείγματος ευκολίας. Η αποστολή των ερωτηματολογίων έγινε από τον Πανελλήνιο Σύλλογο Φυσικοθεραπευτών στα μέλη του που πληρούσαν τα κριτήρια συμμετοχής στην έρευνα. Η συλλογή των δεδομένων έγινε με την χρήση του λογισμικού Google Forms και η ανάλυση τους με την χρήση του στατιστικού πακέτου SPSS-25. Στην έρευνα συμμετείχαν τελικά 101 εργαστηριούχοι φυσιοθεραπευτές από τους νομούς Κορινθίας, Αργολίδας και Αρκαδίας. Αποτελέσματα: Τα σημεία του σώματος όπου εμφανίζονται συχνότερα μυοσκελετικές διαταραχές στους φυσιοθεραπευτές είναι ο αυχένας (μ=2,32±1,279), η πλάτη (μ=2,27±1,157) και η μέση (μ=2,27±1,064). Η εμφάνιση μυοσκελετικών διαταραχών σε συγκεκριμένα σημεία του σώματος σχετίζεται με το φύλο (αυχένας p=0.036), την ηλικία (κάτω μέρος ράχης p=0.007), τον δείκτη μάζας σώματος (ώμοι p=0.022, αγκώνες p=0.046) και τα έτη εργασίας (αυχένας p=0.016, πλάτη p=0.030, άνω άκρα p=0.046). Επιπλέον, καταγράφονται αυξημένα επίπεδα εμφάνισης και άλλων ασθενειών όπως ερεθιστική δερματίτιδα, ημικρανίες και νευρικότητα. Οι επιπτώσεις της οικονομικής κρίσης και τα χαμηλότερα επίπεδα ποιότητας σε 5 αναλώσιμα υλικά, εξοπλισμό εργασίας και φυσιοθεραπευτικές πρακτικές, επηρεάζουν επίσης την εμφάνιση μυοσκελετικών διαταραχών και άλλων ασθενειών στους φυσιοθεραπευτές